แนวโน้มหุ้นเช้าลุ้นฟื้นตามภูมิภาค
นักวิเคราะห์ฯคาดตลาดหุ้นไทยเช้านี้ฟื้นตัว ตามตลาดภูมิภาคที่ต่างรีบาวน์ขึ้นทั่วหน้าหลังผู้นำกลุ่ม จี7 จะช่วยเหลือยุโรป
6 มิ.ย. 2555

นักวิเคราะห์ฯคาดตลาดหุ้นไทยเช้านี้ฟื้นตัว ตามตลาดภูมิภาคที่ต่างรีบาวน์ขึ้นทั่วหน้าหลังผู้นำกลุ่ม จี7 จะช่วยเหลือยุโรป
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะฟื้นตัวได้บ้าง เนื่องจากตลาดหุ้นอื่นในภูมิภาคเอเชียเช้านี้ต่างก็มีการรีบาวน์ขึ้นมากันทั่วหน้า ภายหลังจากที่ผู้นำกลุ่ม จี7 ได้ออกมาบอกว่าจะให้ความช่วยเหลือยุโรป ซึ่งสเปนก็มีปัญหาการเงินอยู่ ก็อาจจะได้รับความช่วยเหลือไปด้วย ซึ่งตรงนี้อาจจะช่วยชะลอการปรับฐานลงในระยะสั้นได้
นอกจากนี้ จะเห็นได้ว่าธนาคารพาณิชย์หลายแห่งในหลายประเทศเริ่มที่จะมีการกลับมาใช้นโยบายการเงินที่ผ่อนคลายขึ้น โดยตอนนี้ก็รอดูการประชุมของธนาคารกลางสหรัฐฯ(เฟด)ในวันที่ 19-20 มิ.ย.นี้ และการประชุม อีซีบี ซึ่งอาจมีการหันมาใช้นโยบายการเงินผ่อนคลายก็เป็นไปได้ ส่วนเรื่องของกรีซก็ต้องรอดูการเลือกตั้งในวันที่ 17 มิ.ย.นี้อีกที พร้อมให้แนวรับ 1,070-1,080 จุด แนวต้าน 1,115-1,120 จุด